Mjomba wa marehemu Mbalamwezi Mzee Chifu amedai taarifa alizoletewa na ndugu wa karibu wa msanii huyo ni kwamba, mwili wa marehemu uliokotwa mitaa ya Afrikana ukiwa hauna nguo baada ya msanii huyo huyo kutafutwa kwa siku moja bila mafanikio yoyote. Amesema kuwa Mbalawezi ambaye alikuwa ni moa ya wasanii wanaounda ‘Kundi la The Mafiki’ hakuwa akisumbuliwa na tatizo lolote kabla ya umauti wake na kuongeza kuwa amepatwa na mshangao mkubwa kusikia mwili wa msanii huyo kukutwa ukiwa hauna nguo yoyote. Amesema kwa sasa wanaliachia jeshi la polisi kufanya uchunguzi wake ili kubaini sababu za kifo cha msanii huyo na kuongeza kuwa taarifa za eneo ambalo msiba huo utafanyika na siku ya mazishi zitatolewa rasmi baada ya kikao cha familia. Amesema imepita takribani wiki moja tangu alipowasiliana naye.   